26. 3. 77 De Europæiske  Fællesskabers  Tidende Nr. C 75/5 
II 
(Forberedende  retsakter) 
DET  ØKONOMISKE  OG  SOCIALE  UDVALG 
Udtalelse  om forslag  til et syvende  direktiv  om koncernregnskaber  i henhold  til EØF-
traktatens  artikel  54, stk.  3, litra  g) 
Den tekst,  som  har  været  genstand  for  udtalelsen,  er offentliggjort  i De Europæiske 
Fællesskabers  Tidende  nr.  C 121  af 2. juni  1976,  side  2. 
A. UDTALELSENS  JURIDISKE  GRUNDLAG 
Rådet  besluttede  den  14. maj  1976  i medfør  af artikel  54 i traktaten  om  oprettelse  af 
Det europæiske  økonomiske  Fællesskab,  at høre  Det  økonomiske  og sociale  Udvalg 
om det nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg^  vedtog  på sin  146.  plenarforsamling,  afholdt  i 
Bruxelles  den 23. og 24. februar  1977,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG  SOCIALE  UDVALG  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel  54, 
stk. 3, litra  g), 
under  henvisning  til Rådets  anmodning  om udtalelse 
af 14. maj  1976, 
under  henvisning  til beslutning  truffet  af Udvalgets 
præsidium  den  13. maj  1976  om at pålægge  Afdelin-
gen for industri,  handel,  håndværk  og tjenesteydelser 
at udarbejde  udtalelse  og beretning, 
under  henvisning  til udtalelse  vedtaget  af Afdelingen 
for industri,  handel,  håndværk  og tjenesteydelser  på 
mødet  den  5. januar  1977, under  henvisning  til beretning  aflagt  af ordføreren, 
hr. Friedrichs,  hvori  gengives  de forskellige  opfattel-
ser, der er kommet  til udtryk  under  forhandlingerne, 
og 
under  henvisning  til forhandlingerne  på den  146.  ple-
narforsamling  den  23.  og 24.  februar  1977,  mødet 
den 24. februar  1977  — 
VEDTAGET  FØLGENDE  UDTALELSE 
med flertal,  idet  kun  1 stemte  imod,  mens  6 undlod  at 
stemme: 
Udvalget  godkender  direktivforslaget  under  forbe-
hold  af følgende  bemærkninger: 
Nr. C 75/6 De Europæiske  Fællesskabers  Tidende 26. 3. 77 
1. Almindelige  bemærkninger 
1.1. Forslaget  til et syvende  direktiv  i henhold  til 
artikel  54,  stk.  3, litra  g),  i EØF-traktaten  hænger 
nøje  sammen  med  forslaget  til et fjerde  direktiv,  om 
hvilket  Udvalget  allerede  har  fremsat  udtalelse  (x). 
Mens  der  med  det  fjerde  direktiv  sker  en samordning 
af de nationale  lovgivninger  om  årsregnskab  i selska-
ber med  ansvarlig  kapital,  indeholder  det  syvende 
direktiv  EF-bestemmelser  om  koncerners  regnskabs-
aflæggelse.  Dermed  tages  der  hensyn  til erhvervslivets 
faktiske  struktur,  idet  mange  virksomheder  udøver 
deres  økonomiske  aktivitet  inden  for  rammerne  af 
en koncern,  og idet  de forskellige  enkeltregnskaber  i 
disse  tilfælde  ikke  formår  at give  et tilstrækkeligt  ind-
blik i de pågældende  virksomheders  situation. 
1.2. Udvalget  beklager,  at man  ikke  har  kunnet 
oplyse  det  om  det  hidtidige  forløb  af arbejdet  med 
det fjerde  direktiv.  Selv  om  det  skulle  vise  sig,  at de 
hidtidige  ændringer  i det  fjerde  direktivs  oprindelige 
ordlyd  ikke  har  betydning  for  det  syvende  direktiv, 
ville  det dog  være  af stor  værdi  for vurderingen  af de 
pågældende  artikler  i det  syvende  direktiv  at have 
aktuelt  kendskab  til forhandlingerne  om  det  fjerde 
direktiv.  Udvalget  ønsker  derfor  at understrege,  at 
dets stillingtagen  til de artikler  i det syvende  direktiv, 
der refererer  sig til det  fjerde  direktiv,  ikke  samtidig 
kan betragtes  som  en stillingtagen  til de pågældende 
artikler  i det fjerde  direktiv.  I denne  forbindelse  påpe-
ger Udvalget,  at de nye  medlemsstater  endnu  ikke  var 
repræsenteret,  da det  i sin tid fremsatte  udtalelse  om 
det fjerde  direktiv. 
1.3. Desuden  understreger  Udvalget,  at dets  udta-
lelse  om  det  syvende  direktiv,  for  så vidt  angår  den 
del af afdeling  I, der  vedrører  definitionen  af associe-
rede,  afhængige  og herskende  virksomheder,  på ingen 
måde  foregriber  den  udtalelse,  som  det  vil fremsætte 
om et senere  kommissionsforslag  om den  almindelige 
koncernret. 
1.4. Lige  som  de  foregående  direktivforslag 
fremsættes  også  forslaget  til et syvende  direktiv  under 
henvisning  til artikel  54, stk.  3, litra  g), i EØF-trakta-
ten. Da udarbejdelsen  af koncernregnskaber  imidler-
tid ikke  er lovpligtig  i alle  medlemsstater  for  alle  de 
selskabsformer,  der  nævnes  i forslagets  artikel  6, stk. 
1, litra  a), blev  det spørgsmål  rejst,  om artikel  54, stk. 
3, litra  g), i henhold  til hvilken  der  skal  ske  en sam-
ordning  af sådanne  krav  inden  for  Fællesskabet, 
udgør  et holdbart  juridisk  grundlag.  Udvalget  anmo-der Kommissionen  om  at overveje  dette  spørgsmål 
endnu  engang. 
1.5. Udvalget  er af den  opfattelse,  at koncernregn-
skabet  skal  give  et tilstrækkeligt  indblik  i koncernens 
situation.  Dette  indebærer,  at koncernvirksomhederne 
må medtages  i koncernregnskabet,  uanset  deres  ret-
lige organisationsform,  og at den  økonomiske  enhed 
og den  fælles  ledelse  skal  tages  som  udgangspunkt 
for en definition  af koncernbegrebet.  Med  forbehold 
af de nedenfor  anførte  bemærkninger  opfyldes  disse 
betingelser  af det  syvende  direktiv. 
1.6. Nogle  af direktivforslagets  artikler  rummer 
udtryk  som  »betydelig  indflydelse«  (artikel  1),  »be-
stemmende  indflydelse«  (artikel  2) og »i videst  muligt 
omfang«  (artikel  8), som  efter  Udvalgets  mening  er 
ret uklare.  Udvalget  er klar  over,  at det ikke  er muligt 
at definere  disse  kriterier  helt  præcist.  Alligevel  bør 
man  efter  dets  mening  søge  at hindre,  at de bliver 
fortolket  forskelligt,  og den  opfordrer  Kommissionen 
til at drage  omsorg  for,  at medlemsstaterne  anvender 
direktivets  bestemmelser  i praksis  på en så ensartet 
måde  som  muligt. 
1.7. Udvalget  er klar  over,  at spørgsmålet  om  kon-
solidering  af koncernregnskaber  gennem  nogle  år er 
blevet  behandlet  af en  lang  række  internationale 
organisationer  som  f.eks.  FN  og  OECD.  Det  har  i 
denne  forbindelse  specielt  taget  det  tredje  internatio-
nale  regnskabsaflæggelsesprincip  til efterretning,  som 
er blevet  offentliggjort  af International  Accounting 
Standards  Comitee,  og  som  nu  anvendes  af visse 
fondsbørser.  Det  ville  være  ønskeligt,  om Kommissio-
nen fortsat  følger  dette  arbejde  og bestræber  sig på at 
skabe  så stor  overensstemmelse  som  muligt  mellem 
internationale  og europæiske  normer. 
2. Særlige  bemærkninger 
Artikel  1 
2.1. Udvalget  påpeger,  at der  i stk.  2 er tale  om en 
gendrivelig  antagelse,  og at stk.  1 også  kan  have  rele-
vans  i tilfælde,  hvor  andelen  er på mindre  end  20 %. 
Dermed  gives  der  i artikel  1 en definition  af den  asso-
cierede  virksomhed,  hvis  fleksibilitet  modsvarer  de 
faktiske  forhold.  Der  må  dog  drages  omsorg  for,  at 
denne  bestemmelse  anvendes  ensartet  i medlemssta-
terne. 
Artikel  2 
(») EFT  nr. C 39 af 7. 6. 1973,  s. 31. 2.2. Udvalget  henviser  til sine  bemærkninger  til 
artikel  1, som  logisk  også  gælder  for  artikel  2. Det 
26. 3. 77 De Europæiske  Fællesskabers  Tidende Nr. C 75/7 
gør desuden  opmærksom  på sammenhængen  mellem 
dette  og den  følgende  artikel  3. 
Artikel  3 
2.3. Udvalget  understreger,  at fælles  ledelse  ikke 
forudsætter  en centraliseret  administration,  således 
som det  antydes  i den  engelske  version  af direktiv-
forslaget. 
Artikel  5 
2.4. Udvalget  anmoder  Kommissionen  om at drage 
omsorg  for,  at artikel  5 bliver  forenelig  med  bestem-
melserne  i det fjerde  direktiv  i den form,  i hvilken  det 
udstedes  endeligt. 
Artikel  6, stk. 1, litra  a) 
2.5. Udvalget  beder  Kommissionen  undersøge,  om 
anvendelsen  af det  syvende  direktiv  kan  skabe  pro-
blemer  for mindre  koncerner,  og i givet  fald  hvilke 
problemer. 
Artikel  6, stk. 2, litra  b) 
2.6. Udvalget  gør  opmærksom  på,  at der  kan 
tænkes  tilfælde,  hvor  en herskende  virksomhed  med 
hjemsted  uden  for Fællesskabet  offentliggør  et kon-
cernregnskab  svarende  til det i direktivet  fastsatte.  I 
så fald  kunnne  den  i stk. 2, litra  b), omhandlede  for-
pligtelse  bortfalde. 
Artikel  8 
2.7. Udvalget  påpeger,  at udtrykket  »i videst 
muligt  omfang«  kan  fortolkes  på mange  forskellige 
måder.  For  at sikre  en ensartet  anvendelse  af direkti-
vet bør Kommissionen  derfor  bidrage  til, at der bliver 
opstillet  faste  regler  for den  praktiske  anvendelse.  I 
sammenhæng  med  bestemmelserne  i det direktiv  om 
udarbejdelse  af bankregnskaber,  der  for  tiden  er 
under  udarbejdelse,  kunne  man  i modsat  fald  frygte, 
at der  ville  opstå  betydelige  vanskeligheder  i forbin-
delse  med  kosolideringen  af regnskaberne  for  kon-
cerner,  til hvilke  hører  en eller  flere  banker  i form  af 
herskende  eller  afhængige  virksomheder. 
Artikel  9 
2.8. Udvalget  foreslår,  at koncernregnskabet  sup-
pleres  med  et cash  flow-regnskab,  der giver  oplysnin-
ger om  pengemidlernes  oprindelse  og anvendelse  og 
dermed  om  kapitalsituationen  inden  for  koncernen 
pr. den  dato,  hvor  regnskabsåret  slutter. 
Artikel  12,  stk. 1, litra  a) 
2.9. Udvalget  foreslår,  at 4. sætning  affattes  såle-
des: »Såfremt  en sådan  difference  ikke  kan  henføres  til 
en bestemt  post,  eller  såfremt  dette  bogførings-
teknisk  er forbundet  med  urimelige  problemer, 
opføres  den ...«. 
Artikel  14,  stk. 1, litra  a) 
2.10.  Udvalget  foretrækker  en positiv  formulering 
for en negativ.  Med  henblik  herpå  foreslår  det føl-
gende  tekst,  som  i øvrigt  harmonerer  med  IASC-nor-
merne: 
»Konsolideringsmetoderne  skal  år for år anvendes 
efter  ensartede  retningslinjer«. 
Artikel  14,  stk. 2, litra  a) 
2.11.  Udvalget  konstaterer,  at de  undtagelses-
tilfælde,  i hvilke  kravet  om  kontinuitet  i konsolide-
ringsmetoderne  kan  fraviges,  er alt andet  end  begræn-
sede.  Det ville  foretrække  følgende  formulering: 
»Som  afvigelse  fra det i stk.  1, litra  a), fastsatte 
almindelige  princip  må  konsolideringsmetoderne 
kun ændres,  når  og såfremt  dette  er nødvendigt 
for at opfylde  kravene  i artikel  9, stk.  2«. 
2.12.  De  øvrige  bemærkninger  i litra  a) må heref-
ter ændres  redaktionelt. 
Artikel  15,  litra  b) 
2.13.  Heller  ikke  her  finder  Udvalget  det  hen-
sigtsmæssigt,  at man  taler  om  undtagelsestilfælde 
uden  at præcisere  det nærmere.  Det  foreslår  derfor,  at 
teksten  affattes  således: 
»Dette  princip  kan  kun  fraviges,  når og hvis  det 
er umuligt  at anvende  eller  ikke  kan  gennemføres 
med rimelighed«. 
Artikel  16 
2.14.  Udvalget  påpeger,  at reglerne  for  afskriv-
ningsperiodens  længde  i nogle  medlemsstater  og tred-
jelande  er mindre  strenge  end  de af Kommissionen 
foreslåede.  I visse  tilfælde  kan  en afskrivningsfrist  på 
fem år hyppigt  medføre  urimelige  belastninger. 
Udvalget  anmoder  Kommissionen  om  på baggrund 
heraf  at tage  denne  artikel  op til fornyet  overvejelse, 
også  ud fra den  synsvinkel,  at der med  hensyn  til af-
skrivningsreglerne  kan  være  en uoverensstemmelse 
mellem  det fjerde  og det syvende  direktiv,  for så vidt 
angår  dels  værdiansættelsen  af andele  og dels  be-
handlingen  af merværdien. 
Nr. C 75/8 De Europæiske  Fællesskabers  Tidende 26. 3. 77 
Artikel  20,  stk. 6 
2.15 Udvalget  gør  opmærksom  på,  at den  tyske 
tekst  ville  blive  klarere,  hvis  man  erstattede  »die  nicht 
zum Konzern  gehoren«  med  betegnelsen  »die  kein 
Konzernunternehmen  sind«.  Desuden  skal  Udvalget 
påpege,  at den  italienske  tekst  bør  ændres,  da det 
ikke  af denne  fremgår,  at der  refereres  til artikel  5; 
ordet  »legate«  bør  derfor  erstattes  med  »collegate«. 
Artikel  20,  stk. 7 
2.16.  Udvalget  er af den  opfattelse,  at en offentlig-
gørelse  af nettoomsætningen  efter  de enkelte  vare-
grupper  og virkeområder  såvel  som  efter  geografisk 
bestemte  markeder  kan  skade  mindre  koncerners 
konkurrencemuligheder.  Det  anmoder  derfor  Kom-
missionen  om  at tage  rækkevidden  af denne  bestem-
melse  op til nærmere  overvejelse. 
Artikel  20,  stk. 9 og 10 
2.17.  Udvalget  gør  opmærksom  på,  at meningen 
med stk.  9 og 10 ikke  kommer  klart  til udtryk  i den 
franske  version. Artikel  24 
2.18.  Udvalget  finder  det ikke  hensigtsmæssigt,  at 
hele koncernregnskabet  skal  offentliggøres  i den 
enkelte  medlemsstats  Statstidende,  således  som  det er 
fastsat  i artikel  44 i det fjerde  direktiv,  der i henhold 
til stk.  1, litra  a), også  skal  anvendes  for  koncern-
regnskaber.  Udvalget  anmoder  Kommissionen  om  at 
forenkle  formalitetskravene  vedrørende  offentliggø-
relsen  af regnskaber  mest  muligt  under  den  naturlige 
forudsætning  at virksomhederne  samtidig  forpligtes 
til på begæring  at tilsende  enhver  interesseret  det 
komplette  koncernregnskab  og  koncernberetningen 
samt  den  beretning,  der er udfærdiget  af den  person, 
som har  til opgave  at revidere  regnskaberne. 
Artikel  26 
2.19.  Udvalget  anser  det  for  nødvendigt,  at der  i 
slutningen  af stk.  2 indføjes  ordet  »konnten«  i den 
tyske  version. 
Supplerende  bemærkning 
2.20.  Udvalget  beklager,  at der  i direktivforslaget 
ikke  er fastsat  tidsfrister  for  forelæggelsen  af kon-
cernregnskaberne. 
Udfærdiget  i Bruxelles,  den  24. februar  1977. 
Basil  de FERRANTI 
Formand  for 
Det økonomiske  og  sociale  Udvalg 
BILAG 
til Det økonomiske  og sociale  Udvalgs  udtalelse 
1. Følgende  ændringsforslag  blev  forkastet  under  forhandlingerne: 
Pkt. 1.5 
Sidste  sætning  slettes  og følgende  tilføjes: 
»Udarbejdelsen  af koncernregnskaber  vil imidlertid  skabe  praktiske  vanskeligheder,  når 
den herskende  virksomhed  ikke  er underkastet  det  fjerde  direktiv,  selv  om  man  i 
forslaget  søger  at omgå  denne  undladelse.« 
Begrundelse 
Det må  anses  for  uhensigtsmæssigt  at lade  udarbejdelsen  af koncernregnskaber  være 
obligatorisk  for  andre  selskaber  end  dem,  for  hvilke  det fjerde  direktiv  finder  anvendelse. 
Det skal  påpeges,  at der ikke  synes  at være  noget  direktiv  under  udarbejdelse,  som  fastlægger 
ansvaret  for udarbejdelsen  af regnskaber  for andre  virksomheder  end  selskaber.  Da forslaget 
26. 3. 77 De Europæiske  Fællesskabers  Tidende Nr. C 75/9 
endvidere  fremsættes  under  henvisning  til artikel  54, stk.  3, litra  g), hvor  der  kun  tales  om 
»selskaber«  i traktatens  artikel  58's  forstand,  er det problematisk  at forpligte  enkeltpersoner 
og interessentskaber  til at udarbejde  regnskaber  i henhold  til dette  direktiv. 
Resultatet  af afstemningen 
1 stemte  for og 19 undlod  at stemme. 
Der indføjes  et nyt pkt.  1.8 med  følgende  ordlyd: 
»Udvalget  ønsker  at henlede  opmærksomheden  på den  skriftlige  beretning,  der  er 
vedlagt  denne  udtalelse.  Heri  gives  et sammendrag  af bemærkninger  og forslag  fra 
afdelingens  medlemmer,  som  kunne  være  af interesse  for Fællesskaberne«. 
Begrundelse 
Det må være  af afgørende  betydning,  at de forskellige  kontroversielle  aspekter  ved  direktivet 
bliver  fremhævet  ved at der i udtalelsen  henvises  til beretningen. 
Resultatet  af afstemningen 
9 stemte  for,  35 stemte  imod  mens  19 undlod  at stemme. 
Artikel  15, litra  b) 
Udvalget  er af den  opfattelse,  at artikel  15, litra  b) bør  affattes  således: 
»De årsregnskaber,  der  konsolideres,  opgøres  efter  værdiansættelsesreglerne  i det fjerde 
direktiv.  I tilfælde  af afvigelser  konsolideres  de elementer,  der  er blevet  værdiansat  på 
anden  måde,  først  efter  at være  blevet  værdiansat  i henhold  til de værdiansættelsesprin-
cipper,  som  koncernens  herskende  virksomhed  har  anvendt,  for så vidt  som  de refererer 
sig til de grundlæggende  værdiansættelsesalternativer  i det  fjerde  direktivs  artikel  29, 
30 og 31«. 
Begrundelse 
Alle virksomheder  skal  udarbejde  regnskab  efter  det  fjerde  direktiv.  Det  bør  derfor  være 
fuldt  lovligt  for  enhver  virksomhed  at udnytte  det  deri  hjemlede  spillerum  ved  værdian-
sættelsen,  uanset  om der konsolideres  eller  ej. I modsat  fald  ville  virksomheder  uden  konsoli-
derede  regnskaber  blive  diskrimineret. 
Resultatet  af afstemningen 
6 stemte  for,  47 stemte  imod  mens  24 undlod  at stemme. 
2. Følgende  afsnit  i afdelingens  udtalelse  blev  slettet  som  følge  af et ændringsforslag,  der blev 
vedtaget  under  forhandlingerne: 
Artikel  6 — stk.  2, litra  a) 
»Afdelingen  er af den  opfattelse,  at kravet  om  delkonsolidering  bør  begrænses  til de 
tilfælde,  hvor  et samlet  koncernregnskab  ikke  foreligger.  Denne  kunne  ligeledes  accep-
tere et krav  om delkonsolidering  for selskaber,  der  ud fra et geografisk  synspunkt  eller 
i kraft  af deres  placering  i koncernen  udgør  en væsentlig  enhed. 
Resultatet  af afstemningen 
39 stemte  for,  27 stemte  imod  mens  8 undlod  at stemme.